KFLTFDIV ประกาศจ่ายเงินปันผลปีที่ 15
ปีนี้เป็นปีสุดท้ายที่สามารถซื้อกองทุน LTF และใช้สิทธิลดหย่อนภาษีได้ตามปกติ  ผู้ลงทุนจึงไม่ควรพลาดที่จะใช้สิทธิที่ได้รับให้เต็มที่
5 พ.ย. 2562

ปีนี้เป็นปีสุดท้ายที่สามารถซื้อกองทุน LTF และใช้สิทธิลดหย่อนภาษีได้ตามปกติ ผู้ลงทุนจึงไม่ควรพลาดที่จะใช้สิทธิที่ได้รับให้เต็มที่  โดยสามารถใช้สิทธิลดหย่อนภาษีได้ถึง 15% ของรายได้และไม่เกิน 500,000 บาทและต้องถือการลงทุนอย่างน้อย 7 ปีปฏิทินตามเงื่อนไขเหมือนทุกปีที่ผ่านมา LTF จะเน้นลงทุนในหุ้นเป็นหลัก ซึ่งถึงจะมีความเสี่ยงสูง แต่ก็มีโอกาสสร้างผลตอบแทนสูงในระยะยาว และแเม้จะต้องถือการลงทุนให้ครบ 7 ปีปฏิทิน แต่ระหว่างนั้นผู้ลงทุนก็มีโอกาสได้รับเงินปันผลด้วยหากเลือกลงทุนใน LTF ที่มีนโยบายจ่ายปันผล
เมื่อเร็วๆ นี้ บลจ.กรุงศรี ได้มีประกาศจ่ายปันผลกองทุนเปิดกรุงศรีหุ้นระยะยาวปันผล (KFLTFDIV) สำหรับผลการดำเนินงานระหว่างวันที่ 1 ต.ค. 61 – 30 ก.ย. 62 ประมาณหน่วยละ 0.75 บาท* โดยจะปิดสมุดทะเบียนและพักการโอนหน่วยลงทุนในวันที่ 8 พ.ย. 62 และจ่ายปันผลในวันที่ 19 พ.ย. นี้  (*อัตราเงินปันผลที่จ่ายจริงอาจจะน้อยกว่า (หรือมากกว่า) อัตราประมาณการข้างต้นได้ ขึ้นอยู่กับปริมาณการเพิ่มขึ้น (หรือลดลง) ของจำนวนหน่วยลงทุนที่จำหน่ายได้แล้วทั้งหมดของกองทุน ณ วันปิดสมุดทะเบียนพักการโอนหน่วยลงทุน)
KFLTFDIV เป็นกองทุน LTF ที่มีการจ่ายปันผลอย่างสม่ำเสมอและได้รับความนิยมจากผู้ลงทุน โดยสามารถจ่ายเงินปันผลอย่างต่อเนื่องทุกปีตั้งแต่จัดตั้งกองทุนปี 2547 ทั้งสิ้น 14 ครั้ง เป็นจำนวนเงินรวม 10.54 บาท** ทั้งนี้ กองทุนมีนโยบายลงทุนในหุ้นเฉลี่ยรอบปีบัญชีไม่น้อยกว่า 75% ของ NAV ความเสี่ยงระดับ 6 คือเสี่ยงสูง
**ประวัติการจ่ายปันผล 10 ครั้งล่าสุดของกองทุน KFLTFDIV




ผู้ที่สนใจลงทุนสามารถสอบถามข้อมูลเพิ่มเติมพร้อมขอรับหนังสือชี้ชวนได้ที่ บลจ. กรุงศรี โทร. 02-657-5757 หรือเว็บไซต์ www.krungsriasset.com  หรือ ติดต่อธนาคารกรุงศรีอยุธยาทุกสาขา
คำเตือน ผู้ลงทุนควรทำความเข้าใจลักษณะสินค้า เงื่อนไขผลตอบแทน ความเสี่ยง และศึกษาสิทธิประโยชน์ทางภาษีในคู่มือการลงทุนก่อนตัดสินใจลงทุน/ผลการดำเนินงานในอดีตของกองทุนรวม มิได้เป็นสิ่งยืนยันถึงผลการดำเนินงานในอนาคต
สามารถดูรายละเอียดและข้อมูลข่าวสารเพิ่มเติมได้ที่  https://www.krungsriasset.com/TH/News/Fund-Announcement/3989.html